ส.เทควันโด วางแผนพัก เทนนิส เก็บความสดไปบู๊อลป.
บิ๊กเอ ผศ.พิมล ศรีวิกรม์ นายกสมาคมกีฬาเทควันโดฯ วางแผนให้ เทนนิส พาณิภัค วงศ์พัฒนกิจ จอมเตะสาวไทย ที่ฟอร์มร้อนแรงเพิ่งได้แชมป์ ชิบะ เวิลด์ เทควันโด กรังด์ปรีซ์ 2019 มาหมาดๆแข่งขันน้อยลง ในปีหน้าจะให้ไปชิงชัยในรายการที่จำเป็นที่สุด เพื่อรักษาสภาพร่างกายให้พร้อมสำหรับโอลิมปิก 2020 หลังจากคะแนนสะสมไปโตเกียวเกมส์ของเจ้าตัวเพียงพอแล้ว ส่วนปีนี้ ส่งท้ายในซีเกมส์ 2019 เพื่อให้ไทยครองเจ้าเหรียญทองกีฬานี้ต่อเนื่อง,บิ๊กเอ ผศ.พิมล ศรีวิกรม์ นายกสมาคมกีฬาเทควันโดแห่งประเทศไทย เปิดเผยว่า สำหรับผลงานของจอมเตะไทย ในการแข่งขันเทควันโดเก็บคะแนนสะสมเพื่อลุ้นโควตาเข้าร่วมแข่งขันกีฬาโอลิมปิกเกมส์ 2020 รายการ ชิบะ เวิลด์ เทควันโด กรังด์ปรีซ์ 2019 ที่เมืองชิบะ ประเทศญี่ปุ่น ซึ่งไทยคว้ามาได้ 1 เหรียญทอง 1 เหรียญทองแดง เป็นเรื่องที่น่าพอใจ,ในรายของ นก พรรณนภา หาญสุจินต์ รุ่น 57 กก.หญิง ที่ได้เหรียญทองแดง ถือว่าเจ้าตัวทำเต็มที่แล้ว เพราะทราบจากเช ยอง ซอก หัวหน้าผู้ฝึกสอน ว่าพรรณนภามีอาการเจ็บบริเวณสะโพก ทำให้ออกอาวุธได้ไม่ถนัดนัก ส่วน จูเนียร์ รามณรงค์ เสวกวิหารี รุ่น 58 กก.ชาย ที่ตกรอบ 16 คนสุดท้าย ได้รับรายงานว่า รามณรงค์มีอาการเจ็บบริเวณเท้า ซึ่งได้กำชับให้ทีมแพทย์รักษาอาการเหล่านี้ให้หายโดยเร็วที่สุด เนื่องจากทั้งคู่ยังต้องเดินหน้าเก็บคะแนนสะสมไปโอลิมปิกให้ได้มากที่สุดต่อไป,นายกสมาคมกีฬาเทควันโดฯกล่าวต่อว่า ในส่วนของ เทนนิส พาณิภัค วงศ์พัฒนกิจ รุ่น 49 กก.หญิง เจ้าของแชมป์โลกคนล่าสุด และมืออันดับ 1 ของโลก ที่ได้เหรียญทองในครั้งนี้ โดยรอบชิงชนะเลิศ ย้ำแค้นเอาชนะหวู จิง หยู แชมป์โอลิมปิกเกมส์ 2 สมัย จากจีน มาได้ หลังจากล่าสุด พาณิภัคเพิ่งเอาชนะนักกีฬาจีนรายนี้มาในรอบชิงชนะเลิศ ศึกเทควันโดชิงแชมป์โลก 2019 ที่ประเทศอังกฤษ เมื่อเดือน พ.ค.ที่ผ่านมา เรียกได้ว่ายังรักษามาตรฐานการเล่นเอาไว้ได้อย่างดีเยี่ยม,การคว้าชัยชนะเหนือหวู จิง หยู จากจีน ได้อีกรอบ ถือว่าเป็นกำลังใจที่ดีของพาณิภัค อย่างไร ก็ตาม จากการที่เทนนิสคงคะแนนเป็นอันดับ 1 ของโลก ในรุ่น 49 กก.หญิง ซึ่งแต้มที่มีอยู่ค่อนข้างเพียงพอและการันตีได้ไปโอลิมปิก 2020 แน่นอนแล้วนั้น ทางสมาคมได้วางแผนเอาไว้ในเบื้องต้นว่า ในปีหน้า จะส่งเจ้าตัวไปชิงชัยในรายการที่จำเป็นที่สุด เพื่อรักษาสภาพร่างกายให้พร้อมสำหรับโตเกียวเกมส์โดยในปีนี้ จะส่งพาณิภัคพร้อมจอมเตะชุดใหญ่ ไปแข่งขันส่งท้ายในกีฬาซีเกมส์ 2019 วันที่ 30 พ.ย.-11 ธ.ค.นี้ ที่ประเทศฟิลิปปินส์ เพื่อให้ไทยครองเจ้าเหรียญทองกีฬานี้ต่อเนื่อง,ในส่วนของการดูแลนักกีฬานั้น สมาคมให้ความสำคัญเป็นอย่างมาก ได้มีการตั้งทีมงานเฉพาะกิจ โดยมีผมเป็นประธาน ในการดูแลนักกีฬาทุกด้านเป็นพิเศษ มีการตรวจร่างกาย และประชุมทีมงานกันอยู่ตลอดว่าแต่ละคนพร้อมมากน้อยแค่ไหน ต้องเสริมอะไรเข้าไปบ้าง ไม่ว่าจะเป็นอาหาร โภชนาการ ที่สมาคมพยายามเพิ่มและเสริมให้นักกีฬาอย่างเต็มที่ ผศ.พิมลกล่าว
บิ๊กเอ ผศ.พิมล ศรีวิกรม์ นายกสมาคมกีฬาเทควันโดฯ วางแผนให้  พาณิภัค วงศ์พัฒนกิจ จอมเตะสาวไทยแข่งขันน้อยลงในปีหน้า เพื่อรักษาสภาพร่างกายให้พร้อมสำหรับโอลิมปิก 2020
น้องเทนนิส,พาณิภัค วงศ์พัฒนกิจ,โอลิมปิก 2020,สมาคมกีฬาเทควันโดแห่งประเทศไทย,ผศ.พิมล ศรีวิกรม์,อื่นๆ